stanford-oval/wikipedia huggingface dataset:
קסאמה
היסטוריה > מלחמת העולם הראשונה

לקראת סוף מלחמת העולם הראשונה, כשהעיר הייתה בנויה סביב קומץ משרדי ממשלה ותריסר חנויות, היא פונתה מתושביה הבריטים שמנו כמה עשרות מחשש מפני פשיטת פתע מכיוון צפון-מזרח של כוחות מזרח אפריקה הגרמנית. כוחות שהיו תחת פיקודו של הגנרל פאול פון לטו-פורבק. פינוי העיר מתושביה הבריטים נעשה מבלי לדעת שבאירופה התרחשה שביתת הנשק יום קודם לכן. הגרמנים כבשו את העיר הנטושה ב־12 בנובמבר 1918 למעשה לא היה קרב בקסאמה והצדדים הסכימו על הפסקת אש. רק כעבור יומיים על גדות נהר צ'מבשי (אנ') ב-14 בנובמבר 1918 נודע לצדדים על הכניעה הגרמנית באירופה.
גאוגרפיה

העיר ממוקמת על הרמה המרכזית-הדרום אפריקאית בגובה 1,330 מטרים מעל פני הים, כ־856 קילומטרים, צפונית מזרחית ללוסקה, הבירה והעיר הגדולה ביותר בזמביה.
קסאמה ממוקמת בכביש הצפוני הגדול (אנ') שבצפון מזרח זמביה, ממפיקה (אנ') דרך קסאמה למבאלה (אנ') ומפולונגו (אנ'), שבקצה אגם טנגניקה. בנוסף, מפלי צ'יסימבה (אנ') נמצאים בקרבת העיר.
גאוגרפיה > נהרות

מחוז קסאמה כולל חמישה נהרות גדולים ואלו כוללים: צ'מבשי, לוקולו, לוקופה, לובאנשנשי ולומבה. מפלי הצ'ישימבה נמצאים על נהר לומבה. מפלי הצ'ישימבה הם אחת האטרקציות התיירותיות המרכזיות בזמביה.
אוכלוסייה

אוכלוסיית העיר גדלה במידה ניכרת בשנות השבעים והשמונים של המאה העשרים לאחר בניית מסילת הרכבת TAZARA (אנ') העוברת דרך העיר, וזיפות כביש הצפון הגדול, של זמביה. אוכלוסייתה, על פי האנציקלופדיה בריטניקה, הייתה 74,243 בשנת 2000 וגדלה ל־113,779 בשנת 2010.
| 1980 | 1990 | 2000 | 2010 | 2021 |
| --- | --- | --- | --- | --- |
| 36,269 | 47,653 | 74,243 | 113,779 | 111,490 |
אוכלוסייה > שבטים

מחוז קסאמה מאוכלס בעיקר בבני השבט דוברי הבמבה.
כלכלה

בעיר ישנם מספר קניונים וסופרמרקטים מודרניים, כמו גם סניפים של הבנקים המסחריים הקיימים בזמביה. בעיר מתקיימים שירותי VISA וכספומט.
רוב תושבי קאסמה אינם מועסקים באופן רשמי והם מנהלים עסקים קטנים לפרנסתם. בקאסמה יש כשישה בתי קפה אינטרנט בהם אנשים יכולים לגשת לשירותי אינטרנט. בית החולים כללי של קסאמה, המספק את שירותי הבריאות. מפעילי טלפונים הניידים הזמינים כוללים מספר חסרות הפעילות בכל זמביה
ישנם בקאסמה מספר תעשיות מבוססות על מוצרי חקלאות, כגון גיבול ועיבוד קפה וחברה המגדלת קנה סוכר ומייצרת את המותג Kasama Sugar.
תחבורה

העיר קסאמה נהנית מרשת טובה של כבישים מהירים ראשיים, לרבות (א) כביש קסאמה - מפיקה (ב) כביש קסאמה - מבאלה (המהווים חלק מכביש הצפון הגדול של זמביה), (ג) כביש קסאמה - לווינגו ו (ד) קסאמה - כביש איזוקה.
מסילת הרכבת TAZARA ברוחב 1,067 מילימטרים מחבר את טנזניה לצפון עוברת דרך קסאמה, ומתחברת עם מסילת הרכבת של רכבת זמביה (אנ') בקפירי מפושי (אנ') מדרום.
תחבורה אווירית נגישה באמצעות נמל התעופה קסאמה. הוא מיועד למטוסים קטנים, הטסים בטיסות פנימיות. לקראת סוף שנת 2014 הוחלט לשדרג את שדה התעופה על מנת שיוכל לקלוט מטוסים גדולים יותר. הצפי לגמר השדרוג היה סוף שנת 2017.
תיירות ונופש

מתקני הפנאי של קסאמה כוללים את מועדון הגולף קסאמה, המציע גם טניס, כדורעף, בדמינטון, חיטוב גוף ומגרש כדורגל קטן שיכול להכיל פחות מאלף צופים.
בסביבות העיר ישנם אתרי נופש במפלי צ'ישימבה ובתי הארחה ובקתות כגון קן הצ'ינצ'י, בית ההארחה קינגס ו-3 מועדוני לילה.
אקלים

בקאסמה העונה הרטובה מעוננת, בעונה היבשה נושבות רוחות סוערות ובעיקר השמים בהירים, מזג האוויר בעיר חמים כל השנה. במהלך השנה, הטמפרטורה בדרך כלל משתנה בין 9°C ל-33°C והיא לעיתים רחוקות מתחת ל-6°C או מעל 35°C. העונה החמה נמשכת 1.8 חודשים, מה־19 בספטמבר עד ה-13 בנובמבר, הטמפרטורה היומית גבוהה הטמפרטורה ממוצעת נעה מעל 31°C. העונה הקרירה נמשכת 7.2 חודשים, מה-24 בדצמבר עד ה-31 ביולי, כאשר הטמפרטורה הגבוהה היומית הממוצעת מתחת ל־26°C.
העונה הרטובה נמשכת 4.8 חודשים, מה-17 בנובמבר עד ה-10 באפריל, עם סיכוי גדול מ-40% ליום נתון להיות יום גשם. הסיכוי ליום גשם מגיע לשיא של 81% ב־14 בינואר.
העונה היבשה נמשכת 7.2 חודשים, מ-10 באפריל עד 17 בנובמבר. הסיכוי הקטן ביותר ליום רטוב הוא 0% ב-7 ביולי. צורת המשקעים הנפוצה ביותר לאורך כל השנה היא גשם בלבד, עם הסתברות שיא של 81% ב־14 בינואר.
| אקלים בקסאמה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקסאמה> ינואר.24.16.504.5 | אקלים בקסאמה> פברואר.24.17.526.7 | אקלים בקסאמה> מרץ.25.16.443 | אקלים בקסאמה> אפריל.24.15.122.2 | אקלים בקסאמה> מאי.25.13.9.1 | אקלים בקסאמה> יוני.25.11.0.6 | אקלים בקסאמה> יולי.25.10.0.4 | אקלים בקסאמה> אוגוסט.29.12.0.6 | אקלים בקסאמה> ספטמבר.31.15.1.6 | אקלים בקסאמה> אוקטובר.32.18.35.3 | אקלים בקסאמה> נובמבר.30.18.224.3 | אקלים בקסאמה> דצמבר.26.17.524.1 | אקלים בקסאמה> שנה.26.67.14.83.2,392.4 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: וורלד וות'ר   NOAA
אומנות

קסאמה ידועה באמנות הסלע שהתקיימה בסביבה עוד מתקופת האבן.
ראו גם

זמביה
לוסקה
נדולה
הערות שוליים

1 2  Zambia: Provinces, Major Cities & Urban Centers, Population Statistics, Maps, Charts, Weather and Web Information. Site, citypopulation.de
↑  Kasama Travel Information, www.zambia-info.org
1 2  Kasama · Zambia, Kasama · Zambia (באנגלית)
1 2 3  Zambia-Advisor.com (4 באוקטובר 2018). "About Kasama Town, Northern Province, Zambia". Zambia-Advisor.com. נבדק ב-4 באוקטובר 2018. {{cite web}}:  (עזרה); |last= has generic name (עזרה)
↑  Globefeed.com (4 באוקטובר 2018). "Distance between Kasama, Zambia and Malole, Zambia". Globefeed.com. נבדק ב-4 באוקטובר 2018. {{cite web}}:  (עזרה)
↑  Globefeed.com (4 באוקטובר 2018). "Distance between Lusaka, Zambia and Kasama, Zambia". Globefeed.com. נבדק ב-4 באוקטובר 2018. {{cite web}}:  (עזרה)
1 2  The Editors of Encyclopaedia Britannica (4 באוקטובר 2018). "Population of Kasama Town, Zambia". Chicago, Illinois, United States: Encyclopedia Britannica. נבדק ב-4 באוקטובר 2018. {{cite web}}:  (עזרה); |last= has generic name (עזרה)
↑  Population of Kasama in 2020 2021 - statistics, all-populations.com
↑  "Zambia". Olam. Olam International. נבדק ב-12 בפברואר 2020. {{cite web}}:  (עזרה)
↑  Sinyangwe, Henry (25 בנובמבר 2016). "Kasama: Mix of cultural heritage, rapid economic growth". Lusaka. נבדק ב-4 באוקטובר 2015. {{cite web}}:  (עזרה)
↑
↑  Kasama Climate, Weather By Month, Average Temperature (Zambia) - Weather Spark, weatherspark.com (באנגלית)
↑  Kasama Monthly Climate Averages, WorldWeatherOnline.com
↑  climate Ndola-weather (1991-1961) from stations all over the world (אנגלית).Retrieved 21 September 2021.
| --- | --- |
בקרת זהויות :  NLI: 987007548025405171  LCCN: n81011470  VIAF: 167786942   WorldCat (עם VIAF): 167786942
מס חלונות

בית מגורים ברחוב ברייטון, באדינבורו, שבסקוטלנד, בו חסומים חלונות רבים, בכדי לא לשלם את מס החלונות.
מס חלונות היה סוג של מס רכוש (אנ'), בו בסיס המס היה מספר החלונות בבית המגורים, שבבעלותו של הנישום. מטרת הנהגת המס הזה הייתה מיסוי דירות לפי גודלן, מתוך הנחה, שמספר החלונות בדירה יכול להוות מדד טוב כהגדרה אופרציונלית (הגדרה למדד חליפי), לשטח הדירה. הצורך במדד כזה נבע מהבעיה שמדידת שטח בנוי אינה משימה פשוטה.
מס החלונות היה גורם משמעותי בהתפתחות החברתית, הכלכלית והאדריכלית באירופה. הוא התקיים באנגליה ובויילס במשך 155 שנה, בין 1696 ל-1851. בצרפת הוא יושם בין 1798 לבין 1926, ובסקוטלנד בין 1748 לבין 1798. כמו כן הוא התקיים באירלנד.
המס בוטל בסופו של דבר, בעיקר משום שאנשים העדיפו לחסום מספר חלונות בבתיהם בכדי להפחית בתשלום, והרשויות הבינו כי התועלת במיסוי קל לגביה באה על חשבון הנזק של אי שימוש בחלונות שניתפסו החל מהמאה ה-19 כמרכיב חשוב באיכות החיים של הציבור.
הערות שוליים

↑  British History Online
↑  תיעוד הוראת ממשלת בריטניה
↑  Andrew E. Glantz (2008). "A tax on light and air: Impact of the Window Duty on Tax Administration and Architecture, 1696-1852". University of Pennsylvania. Retrieved 8 September 2015.
ערך זה הוא קצרמרבנושא כלכלה ובנושא אדריכלות. אתם מוזמנים לתרום לוויקיפדיה ו.
קץ כלזמן

| --- | --- |

למעלה - עטיפת הספר מ-1979 למטה - עטיפת הספר מ-2010
 מידע כללי
 מאת:  אייזק אסימוב
 שפת המקור:  אנגלית
 סוגה:  מדע בדיוני
 נושא:  מסע בזמן 
 הוצאה
 הוצאה:  דאבלדיי 
 תאריך הוצאה:  1955
 מספר עמודים:  הוצאת מסדה - 215 הוצאת אודיסיאה - 213
 הוצאה בעברית
 הוצאה:  הוצאת מסדה, הוצאת אודיסיאה
 תאריך:  1979, 2010
 תרגום:  הוצאת מסדה - עמוס גפן הוצאת אודיסיאה - איתמר פארן
 קישורים חיצוניים
 הספרייה הלאומית:  001317854, 002916528
 
קץ כלזמן (באנגלית: The End of Eternity, בתרגום החדש לעברית: סוף הנצח) הוא רומן מדע בדיוני פרי עטו של הסופר  אייזק אסימוב. הספר עוסק במסע בזמן. על בסיס הספר יצא לאור בשנת 1976 סרט הונגרי באותו השם, ובשנת 1987 יצא לאור סרט סובייטי באותו השם.
מקור

בחודש דצמבר 1953 אסימוב עלעל בעותק של הטיים מגזין משנת 1932, והבחין בדבר מה שממבט ראשון נראה כמו ציור של פטריית עשן מפצצת אטום. הוא החל להרהר בשאלה מה היה קורה אם באמת היה מדובר בציור של פצצת אטום וכיצד זה אפשרי. בסופו של דבר הוא גיבש עלילה של סיפור על מסע בזמן. הוא הגיש את הסיפור המקורי, בן 25,000 מילים למגזין גלקסי סיינס פיקשן, אך העורך דחה את הסיפור. לימים החליט אסימוב להפוך את הסיפור לרומן באורך מלא, ופרסם אותו באוגוסט 1955.
הרומן נשען על ידע מדעי שגוי שנתפס בזמנו כנכון, כך למשל האנרגיה למסע בזמן נובעת מפיצוצה של השמש, אך כיום ידוע כי השמש קטנה מכדי להתפוצץ.
עלילה

כלזמן הוא ארגון המבודד מרצף הזמן והמציאות, המאויש על ידי אנשים המכונים 'אלמותים' שגויסו בתקופות שונות של ההיסטוריה האנושית, החל מהמאה ה-27. בעזרת הכלזמן האלמותים יכולים לנוע קדימה ואחורה בזמן (רדזמנה ועלזמנה) ולהגיע לכל זמן בהיסטוריה, למעט קטע מסתורי בעתיד הרחוק אליו לא ניתן להיכנס. האלמותים יוצרים בקפידה שינויים בהיסטוריה במטרה למזער את הסבל האנושי ולהגביר את האושר האנושי.
מרכיבים חשובים בעלילה הם העובדות כי בכל ההיסטוריה האנושות לא הצליחה לצאת לחלל, כי השינויים המבוצעים על ידי כלזמן מתכנסים לאחר מספר מאות ללא השפעה מעבר לכך, וכי האלמותים חשים רגשות אשמה על שינויי המציאות שהם עושים, שגורמים לעיתים למותם של אנשים או החלפת אישיותם, והם משליכים את רגשות האשמה שלהם על הטכנאים- אותם אלמותיים שמבצעים את השינוי בפועל.
פרט נוסף הוא שהמאות ה-70000 עד ה-150000 הן סמויות וכלזמן אינם מצליחים להיכנס אליהן. החשד הוא שתושבי כדור הארץ באותן מאות עתידיות חסמו את הגישה אליהן.
גיבור הסיפור הוא טכנאי בשם אנדרו הארלאן, שמגלה שהוא חלק מלולאת זמן. הוא גורם ליצירת הכלזמן בכך שהוא שולח לעבר צעיר אלמותי, ברינסלי שרידאן קופר, שימציא שם את הכלזמן. הארלאן אוהב לחקור את הפרהיסטוריה, ההיסטוריה לפני המצאת הכלזמן, שחל איסור לשנותה. באחת מעבודותיו מתאהב הארלאן באישה רגילה בשם נויס, מהמאה ה-482. מאחר שהמאה עומדת להשתנות בקרוב והארלאן מוצא שנויס עומדת להיעלם הוא מחליט לבצע פשע ולחלץ את נויס מהמציאות, הארלאן מעביר  את נויס אל מאה רחוקה בעתיד, המאה ה-111394 שבה תמתין לו, במטרה ששינוי המציאות לא ישפיע עליה ובתקווה שאיש לא ישים לב.
לאחר ביצוע שינוי המציאות, הארלאן רוצה להחזיר את נויס מהמאה בה השאיר אותה אך מגלה מחסום זמן שאינו מאפשר לנוע אל מעבר למאה ה-100000 ומונע ממנו אפשרות להגיע למאה העתידית בה נשארה נויס.
הארלאן בטוח שהממונה עליו, טוויסל, גילה את מעשיו וחסם את הגישה לנויס ולכן הוא מאיים שיחבל בתהליך שליחתו של קופר, ממציא הכלזמן, לעבר. בסופו של דבר הוא מממש את איומו, וגורם לכך שקופר ישלח למאה העשרים במקום למאה העשרים וארבע. טוויסל נדהם ממעשהו ומסביר לו שחשדו כלל אינו נכון. כעת אם הארלאן וטוויסל לא יצליחו לתקן את המצב, הכלזמן לא יומצא וכל העתיד ישתנה משמעותית. על סמך היכרותו העמוקה עם קופר, הארלאן מסיק שהדרך היחידה של קופר לתקשר עם אנשי הכלזמן תהיה להטמין מודעה במקום שרק הם יוכלו לשים לב. הוא מעלעל בארכיון של שבועונים מהמאה העשרים ומאתר מודעה עם ציור של פטריית עשן ואמרה בעלת אקרוסטיכון 'אטום'. מאחר שהמודעה פורסמה ב-1932, לפני המצאת פצצת האטום, מבין הארלאן שזוהי הודעה מקופר. עם זאת, לפני שיהיה מוכן לגלות זאת לטוויסל, הוא דורש שילכו לחלץ את אהובתו נויס מהעתיד בו הטמין אותה.
כהארלאן וטוויסל מנסים שוב להגיע לנויס ומצליחים מכיוון שהמחסום נעלם. הארלאן חוזר עם נויס ל-1932 לשם הגיע קופר, שם הארלאן מגלה שנויס היא לא בת המאה ה-482 אלא סוכנת מהעתיד, אליו לא ניתן להיכנס עם הכלזמן. היא מספרת להארלאן שהמצאת הכלזמן גרמה לכך שבני האנוש לא יפרצו אל הכוכבים ויקימו אימפריה גלקטית. במהלך הזמן הרב שחלף עקב עיכוב זה, השתלטו חייזרים על הגלקסיה ובהמשך נמנעה התפשטות המין האנושי לחלל שגרמה לגוויעת האנושות. נויס נשלחה לעבר כדי לבטל את המצאת הכלזמן. הארלאן ונויס גורמים לכך שפצצת האטום תומצא במאה העשרים ולא שנים רבות לאחר מכן, מה שיגרום לאנושות לצאת אל הכוכבים וימנע את המצאת הכלזמן.
קשר לסדרת המוסד

כמה רמזים בספרים פאתי המוסד וסדרת האימפריה רומזים שייתכן כי הסוף של קץ כלזמן גרם ליקום של סדרת המוסד להתרחש. אסימוב העיר כי תכנן לקשר בין קץ כלזמן לסדרת המוסד, אך הוא נפטר לפני שהספיק לעשות זאת.
ראנולף פינז

| --- | --- |

 לידה:  7 במרץ 1944 (בן 80) וינדזור, הממלכה המאוחדת 
 מדינה:  הממלכה המאוחדת 
 השכלה:  איטון קולג'  Sandroyd School  Mons Officer Cadet School 
 בן או בת זוג:  ג'יני פינז (1970, 9 בספטמבר 1970–2004)  Louise Millington (2005–?) 
 פרסים והוקרה:  מדליית המייסדים של החברה הגאוגרפית המלכותית (1984)    קצין במסדר האימפריה הבריטית (1993)    מדליית הקוטב    מדליית ליווינגסטון מטעם החברה הגאוגרפית המלכותית של סקוטלנד
 
ראנולף פֵינְז (באנגלית: Ranulph Fiennes (כתיב פונטי: /ˈrænʌlf ˈfaɪnz/); נולד ב-7 במרץ 1944) הוא סופר והרפתקן בריטי המחזיק בכמה שיאי הישרדות.
פינז שירת בצבא הבריטי במשך שמונה שנים, בהן תקופה של פעילות נגד מרידה כנספח לצבא הסולטן של עומאן. בהמשך יצא למספר רב של משלחות והיה האדם הראשון שביקר הן בקוטב הצפוני והן בדרומי באמצעים יבשתיים והראשון שהשלים את חציית אנטארקטיקה ברגל. במאי 2009, בגיל 65, טיפס אל פסגת אוורסט. לפי ספר השיאים של גינס, הוא גדול מגלי הארצות החיים כיום בעולם. פינז כתב מספר רב של ספרים על שירותו הצבאי ועל מסעות החקר והגילוי שיצא אליהם, כמו גם ספר המגן על רוברט פלקון סקוט ממבקרים מודרניים.
ילדות, נעורים והשכלה

פינז נולד ב-7 במרץ 1944 בברקשייר, זמן קצר לאחר מות אביו, סא"ל סר ראנולף טוויסלטון-וייקהאם-פינז, שנפצע בקרב ומת מפצעיו ב-24 בנובמבר 1943. פינז ירש את תואר הברונט של אביו והיה לברונט בנברי השלישי מלידה.
לאחר המלחמה העבירה אמו את המשפחה לדרום אפריקה, שם נשאר עד שמלאו לו 12 ולמד בבית ספר מכין בקייפטאון. פינז חזר לאנגליה ללמוד בבית הספר סנדרויד בווילטשייר ואחר כך באיטון. לאחר לימודיו התגייס לצבא הבריטי.
קריירה > קצונה

פינז שירת שמונה שנים בצבא הבריטי – בגדוד של אביו, "האפורים הסקוטים המלכותיים" – ובהמשך סופח לשירות האוויר המיוחד, שם התמחה בחבלה.
את חיי הצבא גיוון בכל מיני תעלולים והרפתקות, כולל מקרה שבו השיגו, הוא וקצין אחר, חזרזיר מתפתל ומשתולל, שימנו אותו בגריז טנקים והגניבו אותו אל אולם הנשפים העמוס של קולג' הסגל הצבאי, "קמברלי". במקרה אחר, זעם פינז על סכר הבטון המכוער שהקימה חברת פוקס המאה ה-20 להפקת הסרט "דוקטור דוליטל" בכפר קאסל קומב במחוז וילטשייר – שנודע ככפר היפה ביותר באנגליה – ותכנן להרוס אותו. הוא השתמש בחומרי נפץ שצבר, כך טען לאחר מעשה, משאריות של תרגילי אימונים. הודות לכישורים שלמד בקורס התחמקות מכלבי גישוש בשעות הלילה, שאך זה סיים, הצליח להימלט בלי להיתפס, אבל מאוחר יותר אותרו עקבותיו עם עוד שותף למעשה. לאחר משפט, חויב פינז לשלם קנס נכבד והוא וחברו לקשר סולקו מן השירות המיוחד. פינז הוצב תחילה לגדוד ממונע אחר, אך לאחר זמן הורשה לחזור לגדודו.
לאחר שנכזבו תקוותיו מן השירות בצבא בריטניה, בייחוד מסיכוייו לקריירה צבאית, סופח לשתי שנות השירות האחרונות שלו לצבא השולטן של עומאן. בעומאן התחוללה מרידה קומוניסטית גוברת והולכת, בתמיכת דרום תימן השכנה. פינז חווה משבר מצפון זמן קצר לאחר הגיעו לעומאן, ככל שהתוודע על נוהלי הממשל הגרועים של השולטן. אף על פי כן הגיע למסקנה, שהדיכוי הצפוי מהשתלטות קומוניסטית מחד גיסא, והסיכויים לתמורה פרוגרסיבית בשיטת הממשל של השולטן מאידך גיסא, מצדיקים את חלקו בסכסוך. לאחר תקופת הכשרה, פיקד על כיתת סיירים של גדוד מוסקט והתנסה בפעילות רחבת ממדים במרד דופאר. הוא הוביל פשיטות אחדות אל עומק הטריטוריה שבשליטת המורדים על ג'בל דופאר וקיבל עיטור גבורה מטעם השולטן.
קריירה > הרפתקן

מאז שנות ה-60' של המאה ה-20 היה פינז הרפתקן. הוא הוביל משלחות במעלה הנילוס הלבן על גבי רחפת בשנת 1969 ועל קרחון יוֹסְטֶדאלְסְבְּרֶן בנורווגיה ב-1970. ראויה לציון משלחת טראנס-גלוב, שאליה יצא בין 1979 ל-1982, כאשר הוא ושני עמיתים מן השירות האווירי המיוחד, אוליבר שפארד וצ'ארלס ר. ברטון, הקיפו את העולם על ציר הקטבים, בתעבורה יבשתית וימית בלבד. איש מלבדם לא עשה זאת מעולם בשום נתיב שהוא, לפניהם או אחריהם.
כחלק ממשלחת טראנס-גלוב השלימו פינז וברטון את המעבר הצפון-מערבי, המחבר בין האוקיינוס השקט לאטלנטי דרך הארכיפלג הארקטי הקנדי. הם יצאו מטוּקְטוֹיאקְטוּק ב-26 ביולי 1981, בלווייתנית בוסטון פתוחה באורך 5.40 מ', והגיעו לפיורד טאנְקוּאָרי ב-31 באוגוסט 1981. מסעם היה הראשון שנעשה בסירה פתוחה ממערב למזרח וכיסה כ-4,800 ק"מ, בנתיב דרך מצר דולפין ויוניון לאורך החוף הדרומי של האי ויקטוריה ושל אי המלך ויליאם. צפונה אל מפרץ רֶזוֹלוּט דרך מצר פרנקלין ומצר פיל, סביב חופי הדרום והמזרח של האי דבון, דרך שער הגיהנום ועל פני המפרץ הנורווגי אל אאורקה, מפרץ גרילי וקדמת פיורד טאנקוארי. לאחר שהגיעו אל הפיורד, היה עליהם לעבור עוד 240 ק"מ דרך אגם האזֶן אל אַלֶרט, לפני שהקימו את בסיס חניית החורף שלהם.
ב-1992 הוביל פינז משלחת, שגילתה את מה שהיה אולי מוצב-חוץ של העיר האבודה איראם בעומאן. כעבור שנה הצטרף לתזונאי ד"ר מייק סטראוד כחלוצים בחציית יבשת אנטארקטיקה ללא תמיכה; לביצוע המעלל נדרשו להם 93 ימים. עוד ניסיון ב-1996 לצעוד אל הקוטב הדרומי ביחידות, למטרת גיוס כספים למלחמה בסרטן השד, לא עלה יפה בגלל התקף של אבני כליות, וצוות אנשיו נאלץ לחלץ אותו ממבצע הסולו שלו.
בשנת 2000 ניסה לצעוד ביחידות וללא סיוע אל הקוטב הצפוני. המשלחת נכשלה כשהמזחלות שלו הבקיעו קרח רופף ופינז נאלץ למשות אותן במו ידיו. קצות האצבעות של ידו השמאלית נפגעו קשות מכוויית קור ולא הייתה לו ברירה אלא לוותר על הניסיון. בשובו הביתה, עמד רופאו על כך, שקצות האצבעות הנמקים יישמרו עוד כמה חודשים לפני קטיעתם, כדי לאפשר צמיחה מחודשת של הרקמה הבריאה ששרדה. פינז, קצר רוח לנוכח הכאב שהיסבו לו קצות האצבעות הגוועים, קטע אותם בעצמו במסורית-נימה, ממש מעל למקום הדם והכאב.
על אף התקף לב וניתוח מעקפים כפול, יצא פינז כעבור ארבעה חודשים ממועד הניתוח, בשנת 2003, להשלים שבעה מרתונים בשבעה ימים בשבע יבשות, במסע האתגרים 7X7X7 של לנד רובר למען קרן הלב הבריטית. "במבט לאחור, לא הייתי עושה זאת. לא אעשה זאת שוב. הרעיון היה של מייק סטראוד". סדרת המרתונים שלהם התנהלה כדלקמן:
26 באוקטובר – מרוץ ראשון: פטגוניה – דרום אמריקה
27 באוקטובר – מרוץ שני: איי פוקלנד – אנטארקטיקה
28 באוקטובר – מרוץ שלישי: סידני – אוסטרליה
29 באוקטובר – מרוץ רביעי: סינגפור – אסיה
30 באוקטובר – מרוץ חמישי: לונדון – אירופה
31 באוקטובר – מרוץ שישי: קהיר – אפריקה
1 בנובמבר – מרוץ 7: ניו יורק – צפון אמריקה
הערות שוליים

↑  Interview with The Guardian 5 Oct 2007 ריאיון עם ה"גרדיאן", 5 באוקטובר 2007
| --- | --- |
בקרת זהויות :  NLI: 987007261285905171  PLWABN: 9810639529005606  BIBSYS: 90226594  BNE: XX963687  BnF: cb124880717 (data)  GND: 12947794X  ISNI: 0000 0001 1450 5817  LCCN: n50029297  MusicBrainz: 2423c16d-4a21-4db1-8d78-c0a891843851  NDL: 001106236  NKC: xx0036091  NTA: 07380021X  RERO: 02-A003242141  SUDOC: 079284760  VIAF: 85524535   WorldCat (עם VIAF): 85524535 
המעבר הצפון מערבי
מס טובין

מס טובין (Tobin Tax) הוא מס מוצע על מסחר בינלאומי במטבע חוץ. המס מיועד להכשיל סחר ספקולטיבי במטבע חוץ. שיעור המס המוצע יהיה נמוך, בין 0.1% ל-0.25%. המס הוצע לראשונה על ידי פרופסור ג'יימס טובין, פרופסור לכלכלה מייל זוכה בפרס נובל בכלכלה, ושוכלל על ידי כלכלנים רבים. מס טובין יכול להיות מיושם בצורה מקומית על ידי מחוקקי המדינות, אבל יידרש שיתוף פעולה רב לאומי כדי לאכוף אותו בצורה יעילה.
ההצעה חשובה עקב הפוטנציאל שיש לה למנוע משברי מטבע. כמו כן, הערכה היא כי המס יניב 100-300 מיליארדי דולרים בשנה שיאפשרו לממן יוזמות בינלאומיות חשובות, כמו מאבק בהתחממות גלובלית, מחלות, ורעב. דבר שיעזור לשנות את המגמה בכיוון של פתרונות עולמיים במאה ה-21.
[עריכה] איך אמור לעבוד מס טובין
ספקולנטים במטבע חוץ מגלגלים בעסקאות בינלאומיות מעל 1,800 דולר דולר ביום. שוק המטבעות הוא אדיר, ובעל תנודות חריפות. רובו של הכסף הזה אינו מוקדש לשם השקעה בקניית סחורות, השקעה בפירמות או אפילו השקעה ארוכת טווח במטבע חוץ, אלא משמש לשם ביצוע עסקאות ארביטראז'.
אם מס טובין יכנס לתוקף, כל עסקה כזו תמוסה בערך של 0.1% עד 0.25% מנפח העסקה (לדוגמה, 10 עד 25 סנט לכל מאה דולר). דבר זה יקטין את התמריץ לביצוע עסקאות מטבע קצרות טווח, שכ-90 אחוזים מהן הן ספקולטיביות, אבל לא ישפיע על השקעות יצרניות ארוכות טווח.
כתוצאה מכך יתכווץ נפחם של שוקי הכספים, דבר שיסייע לשקם את האוטונומיה הכלכלית של כל מדינה. מדינות יוכלו שוב להתערב בצורה אפקטיבית כדי להגן על המטבע שלהן מפני פיחות מטבע ומפני משברי מטבע. המס יניב מיליארדי דולרים, הערכת תמלוגי המס עומדת על 100 - 300 מיליארד דולר בשנה. ניתן להעביר תמלוגים אלו לקרנות מתוייגות כדי לממן פרויקטים דחופים ברמה הבינלאומית.
לקריאה נוספת

ערן כהן, ‏רוח גבית לסטנלי פישר, ערן כהן, באתר גלובס, 6 באפריל 2008
מפלי טוגלה

| --- | --- |

מפלי טוגלה
 מידע כללי
 מיקום:  נהר טוגלה 
 סוג:  מפל מים 
 מידות
 רוחב ממוצע:  15 מ' 
 מידע נוסף
 מדינות באגן הניקוז:  דרום אפריקה 
 קואורדינטות:  28°45′08″S 28°53′39″E﻿ / ﻿28.7522°S 28.8941°E﻿ / -28.7522; 28.8941
 he
 
מפלי טוגלה (באנגלית: Tugela Falls) הם מכלול של מפלים עונתיים, הנמצאים ברכס הרי דראקנסברג של הפארק הלאומי Royal Natal National Park (אנ') בפרובינציית קוואזולו-נטאל, אשר בדרום אפריקה, בקרבת הגבול עם לסוטו. המפלים נחשבים כמכלול המפלים השני בגובהו בעולם, ולפי פרשנות אפשרית הם גבוהים יותר ממפל אנחל בוונצואלה.
באופן רשמי, סך ירידת המים הכוללת בחמשת המפלים עומד על 948 מטרים, אולם בשנת 2016 משלחת מדענים מצ'כיה ביצעה מדידות חדשות, וקבעה כי למעשה גובהם הכולל של המפלים הוא 983 מטרים. הנתונים נשלחו למאגר המפלים העולמי לצורך אישור. מקורו של נהר טוגלה (אנ'), שמשמעותו בשפת הזולו היא 'פתאום', הוא מישור מונט אוקס (אנ'), המשתרע על פני כמה קילומטרים מעבר למתחם האמפיתיאטרון (אנ').
סקירה > המחלוקת על הגובה

יש ויכוח האם מפלי טוגלה הם הגבוהים בעולם, ולא מפל אנחל כמקובל
. טענה זו מבוססת ככל הנראה על שני אי דיוקים לגבי הגבהים המשוערים של הנפילות בהתאמה.
רבים מאמינים עתה כי מפל אנחל אינו גבוה כפי שדווח במדידה הראשונה על ידי העיתונאית האמריקאית רות רוברטסון (אנ') בשנת 1949. הנתון המוזכר של 979 מטר תואם כמעט במדויק את ההבדל בגובה בין ראש המפלים למפגש של נהר צ'ורון (אנ'), הממוקם בערך במרחק של שני קילומטרים מבסיס Auyan Tepui (אנ') ו-1.6 קילומטר במורד הזרם מהקטע האחרון של נהר גאוג'ה (Rio Gauja), אשר יכול להיחשב למפל.
מפל אנחל נחשב לעיתים קרובות כבעל גובה התחלתי של 1,500 מטרים, מהם נפילה אנכית רציפה של 807 מטר, שאחריה ממשיכים המים לזרום עוד כ-0.4 קילומטר בערך, בהם אובדן הגובה קטן יחסית, עד לירידה סופית של 30 מטרים מתחת לאשד טאלוס (Talus Rapids), סמוך לנקודת התצפית המפורסמת המכונה מיראדור ליימה (Mirador Laime). לאחר מכן זורם נהר גאוג'ה עם אובדן גובה קטן מאוד, ללא שום דבר שמתקרב למפל או אפילו לאשד (cascade) לפני שהוא מתרוקן לנהר צ'ורון (Rio Churun). עם זאת, מיראדור ליימה נודע כבעל גובה של 700 מטרים, מה שמרמז כי מפלי אנחל הם בגובה כולל של כ-800 מטר בלבד (בערך גובה הנפילה הראשונה והעיקרית).
עם זאת, מפל אנחל הוא עדיין הנפילה הרציפה הגבוהה ביותר של מפל מים כלשהו בכדור הארץ (גובהם הכולל של מפלי טוגלה, אף שניתן לטעון כי ביחד הם מהווים את מכלול מפלי המים הגבוה בעולם, מתחלק על פני חמש נפילות קטנות יותר, כשהגדולה מכולם היא של 411 מטרים).
סקירה > גישה

בעונה המתאימה של השנה, ניתן לצפות על המפלים בקלות מהכביש הראשי של הפארק, במיוחד לאחר גשם כבד. יש אתר מחנאות לא מפותח וצריף הרים מתחת למפל.
ישנם שני שבילים המוליכים למפלי טוגלה. השביל המרהיב ביותר הוא לחלק העליון של Mont-Aux-Sources, המתחיל בחניון "The Sentinel" (דרך Phuthaditjhaba (אנ') על הכביש R57, כשעתיים נסיעה מהפארק הלאומי רויאל נטאל דרך הכביש R74, כ-90 דקות מהריסמית' (אנ') דרך R712, או 80 דקות מהפארק הלאומי גולדן גייט הרנדס (אנ'). מכאן מדובר בטיפוס קל יחסית לראש האמפיתיאטרון, אף שהוא אורך כ-4.5 עד 8 שעות הלוך ושוב, תלוי ברמת הכושר של המטיילים בו. הגישה לפסגה היא דרך שני סולמות שרשרת. זהו מסלול הטיול היומי היחיד שמוביל לראש מדרון דרקנסברג (Drakensberg escarpment). שביל נוסף למרגלות מפלי טוגלה מתחיל בפארק הלאומי רויאל נטאל (Royal Natal National Park). זהו מסלול עם שיפוע קל של שבעה קילומטרים במעלה נקיק טוגלה, המתפתל דרך יערות ילידים. החלק האחרון של הטיול למפלי טוגלה הוא boulder hop. סולם שרשרת קטן מוביל לאורך המשטח הסופי לתצפית על המפלים הגולשים במורד האמפיתיאטרון בסדרה של חמישה מפלים.
סקירה > גלריה

ציור של האתר
ראו גם

דראקנסברג
הערות שוליים

↑  Czech surveyors: Tugela, not Angel is world's tallest waterfall, Prague Daily Monitor, ‏13 December 2016 (ארכיון), וכן Martina Heroldová, K novému nejvyššímu vodopádu na světě se šplhá a brodí. Přeměřili ho Češi, atrakcí se nestane, aktualne.cz, ‏28/12/2016 (בצ'כית)
1 2  KEREPAKUPAI MERÚ vs TUGELA FALLS… (ארכיון)
↑  Tugela Falls, Sentinel Peak and the Amphitheatre, drakensberg-tourism.com (ארכיון)
רב אהרן

| --- | --- |
 לידה:  המאה ה־4 
 תקופת הפעילות:  שישי אמוראים
 בני דורו:  רבינא
 
רב אהרן היה אמורא מהדור השישי, שמופיע בשני מקומות בש"ס, בשניהם כמביא מקור בתשובה להתלבטותו של רבינא.
תורתו

במסכת בבא קמא מסתפק רבינא מה דינו של אדם שגזל גיורת שאין לה יורשים ומתה, רב אהרן פושט את ספקו של רבינא ומשיב שחייב לשלם לכהן את הגזילה שגזל מהגיורת.
במסכת מנחות מסתפק רבינא האם כהן שאכל מהאימורים עובר על לאו של "(וְכָל מִנְחַת כֹּהֵן) כָּלִיל תִּהְיֶה לֹא תֵאָכֵל", כמו בזר שאוכל מנחת כהן? ועל כך מוכיח לו רב אהרן מברייתא בשם רבי אליעזר שאכן עובר על הלאו.
רב אבא גאון

רב אבא בר אמי גאון היה גאון, ראש ישיבת פומבדיתא בין השנים ד'תרכ"ט-ד'תרל"א (869–871).
ביוגרפיה

נולד למשפחה יהודית-בבלית מיוחסת, אביו רב אמי היה בן בנו של רב שמואל גאון, שהיה ראש ישיבת סורא ובן בנו של מר רבה גאון שכיהן כראש ישיבת פומבדיתא.
הוא התמנה לראשות ישיבת פומבדיתא, לאחר תום כהונתו של רב מתתיהו גאון בשנת ד'תרכ"ט, וכיהן בתפקידו שנתיים. אחריו התמנה לתפקיד, רב צמח בר פלטוי.
מתורתו לא נשאר מאומה בכל כתבי הגאונים הנמצאים בידינו.